open-index/open-wikipedia-markdown huggingface dataset:
Pedal (sykkel)

En **pedal** på en tråsykkel er den delen på sykkelen som rytteren tråkker på med foten for å drive sykkelen fremover. Det gir en kobling mellom rytterens fot og kranken, hvilket gjør at benet til rytteren kan rotere rundt kranklagerakslingen. 

Pedaler består som regel av en pedalaksling som skrus i den ene enden av krankens ene krankarm, og et pedalhus, som foten til rytteren hviler eller er festet til, og som typisk ruller mot pedalakslingen på lagre.

## Pedaler med tåhetter og klikkpedaler
I tidligere tider ble det benyttet plattformpedaler med tåhetter. Man opplevde det slik under landeveissykling at tråkket ble mer effektivt når foten var festet til pedalen. Samtidig var det ikke nødvendig å komme seg raskt ut av pedalen ved stopp, da landeveissykling ofte foregår over lang tid uten avbrudd. Med terrengsyklingens inntog økte behovet betraktelig for et system som muliggjør enkel inngang og utgang av feste av sko til pedal. Selskapene Look og Shimano var tidlig ute med utvikling av festeanordning for sko- til pedal. Shimano kalte sin standard SPD (Shimano Pedaling Dynamics), som etter lansering tildels har blitt synonymt med terrengsykkel-klikkpedaler. Samtidig er dette en åpen standard, slik at andre selskaper også kan levere pedaler og sko som er kompatible. Look og flere andre selskaper utviklet egne standarder for landevei og terreng.

## Typer pedaler for tråsykkel
*Plattformpedaler
*Klikk-pedaler
*Quill-pedaler

## Produsenter
* Shimano
* Campagnolo
* Crank Brothers
* Speedplay
* Time
* VP Components
* Wellgo
* Look Cycle
Ginette Durand

**Ginette Durand** (1929–2018) var en fransk turner.  

I 1950 deltok hun i VM i turn. Individuelt fikk hun ingen medaljer, men Frankrike fikk sølv i lagkonkurransen, bak Sverige. Hun fikk sjetteplass i den individuelle mangekampen, og ble dermed Frankrikes nest beste utøver på kvinnesiden. 

Hun deltok også i OL i 1952, 23 år gammel, men vant ingen OL-medaljer. Frankrike fikk 12.-plass i lagkonkurransen. Individuelt kom hun på 46.-plass sammenlagt.   

## Referanser


## Eksterne lenker
*
Siste par ut

**Siste par ut** er en barnelek.

Leken gjennomføres på en stor lekeplass eller på deler av en fotballbane. Banen deles inn i en liten og en stor rute, ved å slå en strek tvers,over parallelt med kortsiden på banen. 

En person skal være fanger og bevege seg ute i det store området. De andre går sammen to og to og stiller seg parvis på ei rekke bak streken. Når fangeren roper «Siste par ut» slipper siste par i rekken hverandres hender og løper ut i det store området. Det skal løpe rundt fangeren og nå hverandre igjen før de passerer streken og stiller seg først i rekka. Hvis fangeren tar den ene av dem, bli de et nytt par og stiller først i rekka. Fangeren (den samme eller den nye) roper «Siste par ut» og slik går leken videre.
Høna tripper i berget

**«Høna tripper i berget»** er et norsk folkeeventyr. Eventyret er kjent fra blant annet Asbjørnsens Norske Huldre-Eventyr og Folkesagn fra 1879.

File:Hona tripper i Berget-Barn-Eventyr(1915)p022.jpg|«Vil du være kjæresten min du?», illustrasjon av Theodor Kittelsen til det norske folkeeventyret «Høna tripper i berget» i *Barne-Eventyr av [[Asbjørnsen og Moe]]* utgitt i 1915.
File:Hona tripper i Berget-Barn-Eventyr(1915)p026.jpg|«Jeg ser dig nok!», illustrasjon av Theodor Kittelsen


## Handling
En gammel enke har tre døtre, men bare en høne til å brødfø dem. Når hønen deres forsvinner, sender enken sin eldste datter for å finne den igjen. Etter å ha søkt vidt og bredt uten å lykkes, hørter jenta en stemme som roper fra en fjellkløft, og når hun undersøker dette området, tråkker hun på en felle og faller under jorden. Hun gikk gjennom flere forskjellige rom, og hvert rom ble stadig finere etter hvert kommer hun til det innerste kammeret. Der møter hun en grusomt utseende troll. Dette trollet ber henne om å bli kjæresten hans. Når hun takker nei, vrir han hodet over på henne. Den mellomste datteren blir deretter sendt ut for å lete etter søsteren sin, og høna deres. Men hun møter snart den samme skjebnen.

Deretter blir den yngste søsteren sendt ut, og hun forstår hva som har skjedd med søstrene hennes. Så når hun blir spurt av trollet om å være hans kjære, lot hun som om hun var helt enig i forslaget hans. Selv om hun var utstyrt med fine klær og alt annet hun ønsket seg, forkynte hun en dag at hun var bekymret for moren sin - som måtte være sulten og tørst, uten at noen andre kunne ta seg av henne. Trollet ville ikke la henne reise hjem. Men hun fikk lov til å fylle en sekk med mat, som han ville bære til moren hennes. Den yngste datteren stappet sekken med gull og sølv og la litt mat på toppen for å kamuflere verdisakene. Men hun forbød trollet fra å titte i sekken hennes underveis.

Den yngste søsteren venter på en passende anledning, og når trollet var borte fra hjemmet deres en tur bruker hun en av trollets krukker for å gjenopprette livet til sin eldste søster. Den yngste søsteren gjemte den gjenopplivede søsteren i en sekk, kamuflert med litt mat på toppen av sekken. Hun ber trollet om å bære denne sekken til moren hennes. Deretter får hun trollet til å bære den mellomste søsteren til moren deres på samme måte - bortsett fra at denne sekken var mye tyngre, fordi hun stappet sekken full av gull og sølv også. Men til slutt må den yngste søsteren komme seg hjem til moren deres, uten at trollet tar opp jakten på henne.

## Eksterne lenker
* 
* Eventyrteksten hos Prosjekt Runeberg
Ingemar

**Ingemar** er et mannsnavn med opprinnelse i norrøne *ing*, «ane, leder», og urnordiske **mariR*, «berømt». Den norrøne formen av navnet var *Ingimarr* eller *Ingimárr*.

*Ingemar* har finlandssvensk navnedag 21. juni, svensk navnedag 3. juni og norsk navnedag 22. desember.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Ingemar Johansson (f. 1932), svensk tungvektsbokser
* Bengt Ingemar Samuelsson (f. 1934), svensk biokjemiker
* Ingemar Olsson (f. 1947), svensk sanger
* Ingemar Stenmark (f. 1956), svensk alpinist 
* Terje Ingemar Larsson (f. 1959), norsk sanger
* Ingemar Backman (f. 1976), svensk snowboarder
* Dag Ingemar Børresen, norsk historiker

## Annen bruk av navnet
* Ingemars, norsk danseband

## Referanser


## Eksterne lenker
*
Antonio de Cabezón

**Antonio de Cabezón** (1510–1566) var en spansk komponist og organist. Han regnes som sin tids mest betydningsfulle spanske skaper av musikk for klaviaturinstrumenter.

Cabezón var blind fra barndommen av. Han ble utdannet i Palencia av organisten García de Baeza. Som hofforganist hos Karl V av Det tysk-romerske rike og senere Filip II av Spania foretok han to reiser gjennom hele Europa (1548–1551 og 1554–1556) og lærte betydningsfulle musikere ved andre hoff å kjenne. Påvirkningene gikk åpenbart begge veier; Cabezón ga et vesentlig bidrag til utviklingen av klaviaturmusikken. Han giftet seg i 1538 og flyttet til Ávila, konas hjemsted. Deres fem barn fikk senere høye posisjoner ved Filip IIs spanske hoff. Da Madrid ble Spanias hovedstad og sete for kongens hoff, flyttet Cabezón dit, og bodde der til sin død.

Blant Cabezóns verker finner vi tallrike intabuleringer, dvs. bearbeidelser av polyfon vokalmusikk for klaviaturinstrumenter (særlig verker av Josquin Desprez), noen tientos i Josquins stil, og variasjoner (*diferencias*) over populære dansestykker. Cabezóns musikk kjennetegnes av en velutviklet polyfoni og en måte å skrive for klaviaturinstrumenter som gjør at musikken også kan spilles på harpe eller vihuela.  

Sønnen Hernando utga i 1578 farens samlede verker, slik at Cabezóns musikk kunne fungere som forbilde for de etterfølgende organistgenerasjonene.

## Referanser


## Litteratur
* Hoyle Carpenter: *The works of Antonio de Cabezón*. Diss., University of Chicago 1957.

## Eksterne lenker
* 
* 
* 
* 
*
Phryganopsychidae

* *[[Phryganopsyche brunnea]]*
* *[[Phryganopsyche cornuta]]*
* *[[Phryganopsyche latipennis]]*
* *[[Phryganopsyche wigginsi]]*

**Phryganopsychidae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i.

## Utseende

## Levevis

## Utbredelse
Det fire kjente artene lever i Asia. Familien finnes både i den palearktiske sone og orientalske delen av kontinentet.

## Systematisk inndeling

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **[[Vårfluer]]** (Trichoptera)
***** Gruppen Integripalpia
****** Overfamilien Phryganeoidea
******* Familien Phryganopsychidae Wiggins, 1959
******** Slekten *[[Phryganopsyche]]* Wiggins, 1959 – fire arter
********* *[[Phryganopsyche brunnea]]* Wiggins, 1959
********* *[[Phryganopsyche cornuta]]* (Kimmins, 1950)
********* *[[Phryganopsyche latipennis]]* (Banks, 1906)
********* *[[Phryganopsyche wigginsi]]* Arefina-Armitage & Armitage, 2009 – Vietnam

## Kilder

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Vårfluer – engelskspråklig. Med fine bilder.
* Sjekkliste over verdens vårfluer
Ottar Vigerstøl

**Ottar Vigerstøl** (født 26. mai 1971) er en norsk musiker og lydtekniker fra Arendal.

Han har bakgrunn som trommeslager i Clawfinger, og er involvert i flere bandprosjekter i hjembyen, blant andre Crazy Hogs og The B.S. of Sam Eyde. Siden 2022 har han vært livemusiker for duoprosjektet GrowN (Harald Dose og Bård Torstensen).

Han arbeidet som tekniker/turnéleder i perioden 1997–2002 for en rekke artister. Blant andre var han i 1997 backline- og monitortekniker i USA med det svenske bandet Drain STH, samt tekniker på europaturneen til Type O Negative samme år. I 1999 var han PA-rigger og turnéleder for Monsters of Millenium turneen, og for Jessica Folcker sommeren samme år. Han var også teknisk ansvarlig for Canal Street-festivalen i flere år. 

Vigerstøl er utdannet innen IT og jobber som Customer Service Manager i firmaet Advania. 

## Referanser


## Eksterne lenker
*
Johan Ferrier

**Johan Ferrier** (født 12. mai 1910, død 4. januar 2010) var en surinamsk politiker, og var Surinams første president etter at Surinam ble uavhengig fra Nederland. Han var også den siste guvernøren før uavhengigheten. Han var guvernør fra 1968 til 1975, og president fra 1975 til 1980, da han ble avsatt i et militærkupp.

Hans datter Kathleen Gertrud Ferrier (oppkalt etter sangeren Kathleen Ferrier) er medlem i Tweede Kamer, Nederlands underhus, for Christen Democratisch Appèl (CDA).

## Referanser
Teknisk-administrativt ansatte

**Teknisk-administrativt ansatte** er en samlebetegnelse på ikke-vitenskapelig ansatte ved vitenskapelige institusjoner (universiteter og høyskoler) i Norge. Teknisk-administrativt ansatte har en hjelpefunksjon i forhold til de vitenskapelig ansatte, og er ansatt for bistå dem med praktiske (ikke-vitenskapelige) gjøremål som er nødvendige for driften av institusjonene. Gruppen omfatter alt fra kontorpersonale og saksbehandlere til ingeniører, renholdere, vaktmestre og (ikke-vitenskapelige) bibliotekarer. Antallet teknisk-administrativt ansatte var lenge ganske lavt, men har økt betydelig i etterkrigstiden.

Tradisjonelt var teknisk-administrativt ansatte, som underordnet servicepersonell, ikke representert i ledelsen, som historisk ble utgjort av professorkollegiet, etterhvert av representanter for professorkollegiet, senere også de andre vitenskapelig ansatte og studentene. Først i 1975 fikk de teknisk-administrativt ansatte representasjon i styrer på institutt-, fakultets- og universitetsnivå, 20 år etter at studentene hadde fått det.

## Stillingstitler

Stillingstitler for administrativt personale kan være f.eks. sekretær, førstesekretær, konsulent, førstekonsulent, seniorkonsulent, rådgiver, seniorrådgiver, kontorsjef, assisterende direktør, direktør.

Teknisk ansatte kan ha stillingstitler som f.eks. forskningstekniker, avdelingsingeniør, overingeniør, senioringeniør.

Driftspersonell kan ha titler som f.eks. driftstekniker, driftsleder, renholder, renholdsleder.

Klinikkpersonell kan ha titler som klinikksekretær, tannpleier, oversykepleier.

## Se også
*Vitenskapelig ansatte
Senter for manske studier

**Senter for manske studier** (engelsk *Centre for Manx Studies*, mansk *Laare-Studeyrys Manninagh*) er hovedsenteret på Man for forskning av øya Mans språk mansk, Mans kultur og Mans historie.

Senteret ble grunnlagt i 1992 og er en del av *Skolen for arkeologi, klassikerne og egyptologi* ved Universitetet i Liverpool. Senterets hovedfunksjoner er å undervise studenter og videregående studenter; utføre arkeologiske, kulturelle, miljømessige og historiske forskning av internasjonal betydning på Man; og videreføre den internasjonale anerkjennelsen av Man i disse emnene. I tillegg til forskning og studenter i høyere grader tilbyr senteret fulltids- og deltidsstudier for mastergrad i manske studier og diplomstudier på fulltid i mansk forskning, basert på Man.

Senteret er administrert av en komite som omfatter representanter fra tre partnerorganisasjoner: Universitetet i Liverpool, Mans undervisningsdepartement, og Manx National Heritage. Fra september 2009 flyttet senteret inn i en oppusset bygning i Stable Block ved The Nunnery rett utenfor hovedstaden Douglas. Navnet kommer fra den tidligere religiøse institusjonen ved stedet.

## Eksterne lenker
* Centre for Manx Studies: Hjemmeside
* ''School of Archaeology, Classics and Egyptology'', Skolen for arkeologi, klassikerne og egyptologi i Liverpool
Wallace Reid

**William Wallace Reid** (1891–1923) var en amerikansk stumfilmskuespiller. Han har blitt tildelt en stjerne på Hollywood Walk of Fame.

## Filmer (utvalg)
*1912 – *[[Indian Romeo and Juliet]]*
*1913 – *[[The Picture of Dorian Gray (film fra 1913)|The Picture of Dorian Gray]]*
*1913 – *[[The Heart of a Cracksman]]*
*1913 – *[[Pirate Gold]]*
*1913 – *[[The Test]]*
*1914 – *[[The Avenging Conscience]]*

*1915 – *The Three Brothers* - kortfilm
*1915 – *[[Carmen (1915)|Carmen]]*
*1915 – *[[En nasjons fødsel]]*
*1915 – *[[The Chorus Lady]]*
*1915 – *[[Enoch Arden (film fra 1915)|Enoch Arden]]*
*1915 – *[[Lokkeduen (1915)|Lokkeduen]]*
*1915 – *[[The Lost House]]*
*1915 – *[[Old Heidelberg]]*

*1916 – *[[To Have and to Hold]]*
*1916 – *[[The Love Mask]]*
*1916 – *[[Maria Rosa]]*
*1916 – *[[The Selfish Woman]]*
*1916 – *[[The House with the Golden Windows]]*
*1916 – *[[Weldons gule tjener]]*
*1916 – *[[Joan the Woman]]*

*1917 – *[[The Golden Fetter]]*
*1917 – *[[The Prison Without Walls]]*
*1917 – *[[The World Apart]]*
*1917 – *[[Big Timber (1917)|Big Timber]]*
*1917 – *[[The Squaw Man’s Son]]*
*1917 – *[[The Hostage]]*
*1917 – *[[Kvinnen Gud glemte]]*
*1917 – *[[Nan of Music Mountain]]*
*1917 – *[[The Devil-Stone]]*

*1918 – *[[Rimrock Jones]]*
*1918 – *[[The Thing We Love]]*
*1918 – *[[The House of Silence]]*
*1918 – *[[Believe Me, Xantippe]]*
*1918 – *[[The Firefly of France]]*
*1918 – *[[Familiens syndebukk|Familiens syndebuk]] (Less Than Kin)*
*1918 – *[[Skogens sønn|Skogens søn]] (The Source)*
*1918 – *[[The Man from Funeral Range]]*
*1918 – *[[Altfor mange millioner]] (Too Many Millions)*

*1919 – *[[Jobben i spøkelseshuset]] (The Dub)*
*1919 – *[[Alias Mike Moran]]*
*1919 – *[[Omkamp med tiden]] (The Roaring Road)*
*1919 – *[[Et amerikansk frieri]] (You're Fired)*
*1919 – *[[The Love Burglar]]*
*1919 – *[[Kjempedalen|Kjæmpedalen]] (The Valley of the Giants)*
*1919 – *[[The Lottery Man]]*
*1919 – *[[Hawthorne of the U.S.A.]]*

*1920 – *[[Double Speed]]*
*1920 – *[[Excuse My Dust]]*
*1920 – *[[The Dancin’ Fool]]*
*1920 – *[[Sick Abed]]*
*1920 – *[[What’s Your Hurry?]]*
*1920 – *[[Klær skaper manden]]*

*1921 – *[[The Charm School (film)|The Charm School]]*
*1921 – *The Love Special*
*1921 – *[[Too Much Speed]]*
*1921 – *[[The Hell Diggers]]*
*1921 – *[[Anatols affærer]] (The Affairs of Anatol)*
*1921 – *[[Straffangen]] (Forever)*
*1921 – *[[Hans private hemmelighet]] (Don't Tell Everything)*

*1922 – *[[Paa skyskraperens tak]] (Rent free)*
*1922 – *Min søn verdensmesteren ([[The World’s Champion|The World's Champion]])*
*1922 – *[[Across the Continent]]*
*1922 – *The Dictator*
*1922 – *Nice People*
*1922 – *[[Spøkelsesjægeren]] (The Ghost Breaker)*
*1922 – *Clarence*
*1922 – *[[Pikernes Jens]] (Thirty Days)*

## Referanser


## Eksterne lenker
*
Kroneordenen (Preussen)

**Kroneordenen** (tysk: *Der Preußische Königliche Kronenorden*) er en prøyssisk orden innstiftet 18. oktober 1861 av kong Vilhelm I i forbindelse med hans kroning i Königsberg. Ordenen ble tildelt for sivile og militære fortjenester. Kroneordenen var i rang likestilt med Den røde ørns orden. Ordenen ble tildelt så lenge keiserriket Tyskland besto og falt bort i 1918.
 
## Inndeling
Kroneordenen var inndelt i fire klasser:
* 1. klasse
* 2. klasse
* 3. klasse
* 4. klasse

## Insignier

Ordenstegnet for Kroneordenen besto av et hvitemaljert kors med utbøyde armer. Korset hadde doble gullkanter. Midtmedaljongen var av gull og viste Preussens kongekrone omgitt av en blåemaljert bord med innskriften «GOTT MIT UNS». Baksiden bar innstifterens kongelige monogram preget i gull omgitt av innstiftelsesdatoen «Den 18 Oktober 1861» på en blåemaljert bord. Ordensstjernen for 1. klasse hadde åtte strålegrupper, mens stjernen for 2. klasse var firkantet. Begge bar midtmedaljongens motiv i sentrum. Ordensbåndet var blått for sivile fortjenester, svart med hvite striper for militære fortjenester.

Ordenstegnene kunne, i likhet med det som gjaldt for Den røde ørns orden, være utstyrt med tilleggstegn som sverd, ekeløv, jubileumstall og kors av forskjellig slag.

## Tildeling
Kroneordenen ble tildelt sivile så vel som militære og ble også tildelt utlendinger.

## Norske innehavere
Blant norske innehavere av Kroneordenen er Jørgen Løvland, Otto Sverdrup, Thomas Thomassen Heftye, Thorvald Beyer og Karl Fredrich Griffin Dawes.

## Litteratur
*Maximilian Gritzner: *Handbuch der Ritter- und Verdienstorden aller Kulturstaaten der Welt*, Leipzig: Verlagsbuchhandlung von J. J. Weber, 1883, s. 374–377
Jeremy Ratchford

**Jeremy Ratchford** (født 1965) en kanadisk skuespiller. Han har for tiden rollen som Nick Vera i TV-serien Cold Case. Han debuterte som skuespiller i filmen *Short Circuit 2* fra 1988.

Den første skuespiller-rollen han fikk etter at han flyttet til Hollywood var som en seksuell overgriper i en episode av TV-serien NYPD Blue. Han spilte også i en episode av  TV-serien The Practice før han ble med i Cold Case.

## Referanser


## Eksterne lenker
*
Sørgekåpen

***Sørgekåpen*** er en norsk kriminalserie på tre episoder som gikk på NRK1 i 2007. Handlingen starter ved at en ung kvinne blir funnet drept i sitt eget hjem. Noen dager senere forsvinner også hennes sønn. Etterforsker Cato Isaksen og hans team starter etterforskningen og oppdager at en venninne av den drepte har vært forsvunnet i over et år. Serien er basert på Unni Lindells roman med samme tittel og ble regissert av Thomas Kaiser. Reidar Sørensen spiller rollen som Cato Isaksen.

Første episode ble sett av  så første episode. Det tilsvarte 48,5 prosent av det tv-seende publikum.

Den ble dårlig mottatt av tv-anmelderne.

## Roller i TV-serien
*Reidar Sørensen (Cato Isaksen)
*Marit Andreassen (Bente Isaksen)
*Jannike Kruse (Randi Johansen)
*Kyrre Haugen Sydness (Roger Høibakk)
*Trond Brænne (Asle Tengs)
*Sondre K. Larsen (Preben Ulrichsen)
*Marika Enstad (Ingeborg Myklebust)
*Vanessa Borgli (Eva Gerner)
*Sondre Vegheim (Vetle Isaksen)
*Ulrikke Hansen Døvigen (Esther Synnøve Lønn)
*Fridtjov Såheim (Johnny Svendsen)
*Cecilie A. Mosli (Vesla Mortensen (Lise Sommer))
*Hallvard Holmen (Steinar Malling)
*Bjørn Erling Jenseg (Sivert Malling)
*Tone Danielsen (Tilla Mortensen)
*Rasmus Hoholm (Markus Svendsen)
*Jan Hårstad (Ivar Lønn)
*Oda Schjøll (Ragnhild Lønn)
*Eli Anne Linnestad (Erna Svendsen)
*Nina Woxholtt (Rakel Mandal)
*Benedikte Lindbeck (Rakels kjæreste)
*Tiril Pharo (Sigrid Velde)
*Henrik Kielland (Gard Isaksen)
*Caroline Lea (Gards kjæreste)
*Anna Dworak (Sonja Pettersen)

## Referanser


## Eksterne lenker
* ''Sørgekåpen'' i IMDB
Team SandHaug

**Team SandHaug** var et norsk teamgym lag som konkurrerte i herreklassen, og da både senior og junior. Laget var sammensatt av gymnaster fra Sandnes Turnforening og Haugesund Turnforening.

Team SandHaug var ikke lagets offisielle navn, og i konkurranser konkurrerte de under Sandnes Turnforening eller Haugesund Turnforening.

## Historie
* Laget ble grunnlagt i 2005 da Sandnes Turnforening og Haugesund Turnforening ble enige om å danne et felles Senior herre lag.
* Våren 2006 var laget nær ved å vinne gullmedaljen i trampett i norgesmesterskapet nasjonal klasse senior, men endte på tredjeplass
* Høsten 2006 kunne laget for førstegang presentere et frittståendeprogram i konkurransesammenheng, og dermed også delta i teamgym konkurranser.
* I 2007 vant laget Senior NM-teamgym i herreklassen. De klarte også å kvalifisere seg til Nordisk mesterskap i Stockholm. 
* Samme år vant laget også gull i trampettfinalen og sølv i tumblingfinalen i norgesmesterskapet for seniorer i nasjonale klasser
* I perioden 2007-2008 mistet laget flere av gymnastene på laget. I løpet av starten på 2008-sesongen kom flere unge gymnaster til laget. Samme sesong vant dem NM-teamgym, men denne gangen som juniorer.
* I 2009 klarte dem igjen å vinne NM-teamgym som juniorer. Team SandHaug vant også Milano-cupen, som er den offisielle Norges-cupen i teamgym. Team SandHaug kvalifiserte seg på grunnlag av de gode prestasjonen i senior NM (3.-plass) og Marin Alpin pokalen (2.-plass), som 1 av 2 lag, og det yngste, til Nordisk mesterskap i Jyväskylä, men endte på sisteplass.
*2010 sesongen var ikke like vellykket og endte med sølv i både junior og senior NM, samt at EM-kvalifiseringen glapp. Men en del gymnaster stilte alikevell i EM for andre lag da det ble konkurrert med landslag. Dette resulterte i at 4 stk kom hjem med en bronsemedalje fra Herrer Senior hjem, samt at Sondre Birkeland kom hjem som Europamester i Junior Mix.

## Medlemmer
### Det opprinnelige laget (2005-2007)

;Sandnes
*John Erik Jonassen Salte
*Lars Zachariassen
*Lars Sanne
*Andreas Rage
*Alexander Birkeland
*Vetle Aa. Svarstad (ikke med fra start)
;Haugesund
*Per Gunnar Westerlund
*Andreas Støle
*Mogens Grønås
*Martin Hammer
*Andreas Berg (ikke med fra start)

### Det nåværende laget (2007-2011)
;Sandnes
*Vetle Aa. Svarstad
*Petter Emil Anderssen
*Jan Magne Cederstrøm
*Oddgeir Tjelta
*Andreas Gaard
*Michael Vu
*Aleksander Martens
*Andreas Rage

;Haugesund
*Mogens Grønås
*Andreas Berg
*Anund Yli Rossebø
*Sondre Birkeland
*Simen Nilsen
*Per Westerlund (overgang fra Hulby Slagelse til Team Sandhaug i 2010)
*Martin Skogen (fra 2010-)
## Trenere
*Trond Grønås
*Elisabeth Ueland
*Alexander Birkeland

## Kilder
* Sandnes Turnforening
* GymogTurn
Basil Rathbone

**Philip St. John Basil Rathbone** (født 13. juni 1892 i Johannesburg, Sør-Afrika, død 21. juli 1967 i New York, USA) var en sørafrikansk-født britisk skuespiller som blant annet har spilt i filmer som *[[Zorros merke]]*, *[[Kaptein Blood]]*, *[[Robin Hoods eventyr (film)|Robin Hoods eventyr]]* og *[[Hoffnarren]]*.

I 1916 vervet han seg til hæren for å slåss under den første verdenskrig. Han tjenestegjorde som etterretningsoffiser og til slutt oppnådde han kapteins grad. I september 1918 ble han tildelt medaljen Military Cross. 

Rathbone er mest kjent for sin rolle som Sherlock Holmes i fjorten filmer som ble spilt inn mellom 1939 og 1946. De to første filmene, *[[The Adventures of Sherlock Holmes]]* og *[[Hunden fra Baskerville (1939)|Hunden fra Baskerville]]* (1939), er satt i senviktoriansk tid, akkurat som de originale historiene.

## Filmografi (utvalg)
* 1921 – *[[The Fruitful Vine]]*
* 1921 – *[[Innocent (britisk stumfilm)|Innocent]]*
* 1923 – *[[The School for Scandal]]*
* 1932 – *[[En kvinne befaler]]*
* 1935 – *[[Anna Karenina (1935)|Anna Karenina]]*
* 1936 – *[[Romeo og Julie (1936)|Romeo og Julie]]*
* 1938 – *[[Robin Hoods eventyr (film)|Robin Hoods eventyr]]*
* 1939 – *[[Frankensteins sønn]]*
* 1939 – *[[Hunden fra Baskerville (1939)|Hunden fra Baskerville]]*
* 1939 – *[[Rio (1939)|Rio]]*
* 1939 – *[[The Adventures of Sherlock Holmes (film)|The Adventures of Sherlock Holmes]]*
* 1940 – *[[Zorros merke]]*

## Referanser


## Eksterne lenker
* 
*
Trang fremre runda vokal

En **trang fremre runda vokal** er en vokal som brukes i noen talespråk. Symbolet som brukes i det internasjonale fonetiske alfabetet er «y», og det som brukes i X-SAMPA er . I forskjellige språk kan den skrives som &lt;ü&gt;, &lt;uu&gt;, &lt;u&gt;, &lt;ű&gt;, &lt;y&gt;, &lt;уь&gt; eller &lt;위&gt;. I norsk brukes &lt;y&gt;.

I de fleste språk uttales denne rundede vokalen med ikke-framskutte lepper (*eksolabial*), men i noen språk (deriblant svensk og norsk) uttales den med framskutte lepper (*endolabial*).

## Ikke-framskutte lepper
### Trekk
* Vokalen er trang, hvilket betyr at tunga er så nær ganen som mulig uten at den skaper hindringer som ville gjort lyden til en konsonant.
* Den er en fremre vokal, hvilket betyr at tunga er så langt framme i munnen som mulig uten å skape hindringer som ville gjort den til en konsonant.
* Leppestillinga er runda, med ikke-framskutte lepper, altså nærmer munnvikene seg hverandre uten at innsida av leppene er synlig.

### Eksempler
*Merk: Fordi vokaler vanligvis antas å ikke ha framskutte lepper, og det er få beskrivelser som dekker forskjellen, er det mulig at enkelte av disse eksemplene egentlig har framskutte lepper.*

## Framskutte lepper
Catford bemerker at de fleste språk med runda bakre og fremre vokaler bruker to typer labialisering, der bakre vokaler har framskutte lepper og fremre vokaler har ikke-framskutte lepper. Noen språk, som nordiske språk, har imidlertid fremre vokaler med framskutte lepper. Svensk skiller til og med mellom to typer runding hos fremre vokaler.

Siden det ikke finnes tegn i IPA for å skille mellom framskutte og ikke-framskutte vokaler brukes det gamle tegnet for labialisering () her som et *ad hoc*-symbol for framskutte vokaler. (En annen mulig transkripsjon er  eller  (en trang fremre vokal modifisert av endolabialisering), men dette vil kunne feiltolkes som en diftong.)

### Trekk
* Vokalen er trang, hvilket betyr at tunga er så nær ganen som mulig uten at den skaper hindringer som ville gjort lyden til en konsonant.
* Den er en fremre vokal, hvilket betyr at tunga er så langt framme i munnen som mulig uten å skape hindringer som ville gjort den til en konsonant.
* Leppestillinga er runda, med framskutte lepper, altså nærmer munnvikene hverandre på en slik måte at innsida av leppene er synlig.
Duncan Regehr

**Duncan Peter Regehr** (født 5. oktober 1952 i Alberta, Canada) er en canadisk forfatter, multi-mediaartist og skuespiller. Han har også vært kunstløper, olympisk bokser og teaterskuespiller i hjemlandet Canada før han reiste til Hollywood i 1980. Han debuterte som skuespiller i filmen *The Monster Squad* i 1987.

En av Regehrs mest kjente roller var i filmen *New World Zorro* der han spilte Don Diego de La Vega og hans alter ego den sverdsvingende helten Zorro. Regehr portretterte den maskerte helten i 88 episoder på Christian Broadcasting Network's Family Channel mellom 1990 og 1993. Han har også spilt i Star Trek: The Next Generation-episoden Sub Rosa som Ronin som var et spøkelse som forelsket seg i Beverly Crusher. Han spilte også i Star Trek: Deep Space Nine.

Duncan Regehr er mindre kjent som maler. Maleri og tegning er noe han har drevet med siden barndommen. Regehr utstilte sine kunstverk for første gang i 1974 under Stratford Festival i Ontario. Året etter ble kunstverkene vist frem på *Yorkville Art Center* i Toronto. Siden den gang har han hatt en rekke utstillinger både i Canada, USA, Storbritannia og resten av Europa. 

Den 10. november 2008 ble Duncan Regehr tildelt den ærefulle graden *Doctor of Fine Arts* ved University of Victoria i Britisk Columbia.

## Referanser


## Eksterne lenker
*
NM i friidrett 1910

**[[Norgesmesterskapet i friidrett]] 1910** ble arrangert på Møhlenpris idrettsplass i Bergen i perioden 6. til 7. august. Arrangør var Bergens Turnforening. Kun menn deltok i mesterskapet.

Jacob Pedersen utmerket seg ved å ta gull på alle de tre mellomdistansene i tillegg til bronse på 110 meter hekk.

Kongepokalvinner ble Ferdinand Bie. 

__TOC__

## Resultater

### [[100 meter]]






### [[200 meter]]



Kun 2 utøvere er registrert med resultat i øvelsen.



### [[400 meter]]






### [[800 meter]]






### [[1500 meter (friidrett)|1500 meter]]






### [[5 000 meter (friidrett)|5000 meter]]






### [[110 meter hekk]]






### [[Høydehopp]]






### [[Høyde uten tilløp]]






### [[Lengdehopp]]






### [[Lengde uten tilløp]]






### [[Stavsprang]]






### [[Tresteg]]






### [[Spydkast]]






### [[Diskos]]






### [[Kulestøt]]






## Medaljeoversikt



## Referanser


## Kilder
* friidrett.no: Norske mesterskap
Bermålstunnelen

**Bermålstunnelen** er en tunnel på fylkesvei 53 i Vestland. Tunnelen er 1639 meter lang og ligger ved Årdalsfjorden med vestre utløp i Lærdal og østre utløp i Årdal.

## Se også
*Veitunneler i Norge

## Referanser
Gretsch

**That Great Gretsch Sound** er et amerikansk produksjonsselskap som produserer gitarer, basser og slagverk.

Selskapet ble startet da Friedrich Gretsch, en immigrant fra Mannheim, Tyskland, grunnla en liten butikk i Brooklyn, New York i 1883. Før han døde uventet i 1895, skapte Friedrich Gretsch et dynasti som skulle vare til denne dagen og utover.

I 1935 kom Duke Kramer inn i selskapet. Fred Gretsch sr. ble pensjonert fra selskapet i 1942. Gretschs sønner Fred jr. og William «Bill» – som begge hadde vært aktiv i bransjen siden 1927 – var godt forberedt på å overta ledelsen.

Populariteten av rock 'n' roll som ble innledet med Bill Haley og Elvis Presley og fortsatte med The Beatles, The Rolling Stones og mange andre musikere, gjorde at selskapets popularitet vokste. Eksplosjonen av rockabilly og rock 'n' roll på 1950- og 1960-tallet, tiltrakk berømte Gretsch-spillere som George Harrison, Bo Diddley, Chet Atkins og Charlie Watts.

I dag er Gretsch trommer og gitar et ofte brukt instrument blant studiomusikere og plateartister. Malcolm Young i AC/DC benytter eksempelvis Gretsch gitarer på alle konserter og plateinnspillinger.

## Eksterne lenker
* 
* Slgaverk, drum-world.com
* Gitarer, gretschguitars.com
* Slagverk, gretschdrums.com
* Gretsch-historie
Timreskredtunnelen

**Timreskredtunnelen** er en tunnel på fylkesvei 53 i Vestland. Tunnelen er 1011 m lang og ligger i ved Årdalsfjorden i Årdal.

## Referanser


## Se også
*Veitunneler i Norge
Mats Weberg

**Mats Codiglia Weberg** (født 17. juli 1989) er en norsk tidligere ishockeyspiller.

Weberg spilte i Fredrikstad-klubben Stjernen Hockey. Han har tidligere spilt for Halden-klubben IK Comet og Sparta Sarpsborg. Weberg la opp som aktiv i 2016/17.

## Referanser


## Eksterne lenker
*
Portia de Rossi

**Portia Lee James DeGeneres** (født 1973) er en australsk skuespiller, best kjent for sine roller som advokaten Nelle Porter i TV-serien *[[Ally McBeal]]* og Lindsay Bluth Funke i situasjonskomedien *[[Arrested Development]]*. Hun er kjent for rollen som Veronica Palmer i komiserien *Better off Ted*. 

## Skuespillerkarriere
Hennes første store rolle var som en ung og lett påvirkelig modell i den australske filmen *Sirens*, som hadde premiere i 1994. Kort tid etter premieren flyttet hun til Los Angeles og hadde gjesteroller i flere TV-programmer før hun fikk en rolle i filmen *[[Scream 2]]*. Hun fikk internasjonal oppmerksomhet som en av de sentrale skuespillerne i TV-serien *Ally McBeal* i 1998, der hun spilte advokaten «Nelle Porter». Hun medvirket i serien helt til den ble innstilt i 2002. 

I 2001 spilte hun i *Hvem er Cletis Tout?* sammen med Christian Slater. Mellom 2003 og 2006 spilte de Rossi rollen som Lindsay Bluth Funke på Fox TVs kritikerroste Emmy-vinnende serie Arrested Development. 

## Bokutgivelse
I 2009 ga hun ut boka *Unberable Lightness*. Boka handler om hennes utvikling av spiseforstyrrelser, hennes møte med modellyrket og Hollywood. Hun skriver også en del om sin usikkerhet knyttet til at hun holdt sin seksuelle legning skjult. 

## Ekteskap
Portia de Rossi er gift med Ellen DeGeneres. De bor i Storbritannia, og begge er praktiserende veganere. 

## Veldedighet
De Rossi støtter en rekke veldedige organisasjoner inkludert Locks of Love som en gruppe som selger parykker til barn med medisinsk hårtap. Hun har også støttet pengeinnsamlingen for organiasjonen FXB International som er en afrikansk organisasjon som jobber med aids og The Art of Elysium som jobber med dødssyke barn. 

## Eksterne lenker
*
Colette Hué

**Colette Hué** (født 11. mai 1932) er en tidligere fransk turner.  

I 1950 deltok hun i VM i turn. Individuelt fikk hun ingen medaljer, og hun kom på 40.-plass sammenlagt. I lagkonkurransen vant Frankrike sølv, bak Sverige. 

Hun deltok i OL i 1948 og 1952, første gang kun 16 år gammel, men vant ingen OL-medaljer. Frankrike fikk 10.-plass i lagkonkurransen i 1948 og 12.-plass i 1952. Individuelt kom hun på 97.-plass sammenlagt i 1952. Hun var Frankrikes yngste turner i begge disse OL.

## Referanser


## Eksterne lenker
*
Sidewalks of New York

**Sidewalks of New York** kan referere til:
*''Sidewalks of New York'' (film), en film skrevet og regissert av Edward Burns i 2001
*"The Sidewalks of New York", en populær sang fra 1894 om livet i New York City
*''The Sidewalks of New York'' (tegnefilm), to korte tegnefilmer som bruker sangen, en utgitt i 1925 og utgitt på nytt i 1929
Steiggjatunnelen

**Steiggjatunnelen** er en tunnel på  i Vestland. Tunnelen er 1550 m lang og ligger i ved Årdalsvatnet i Årdal.

Den opprinnelige Steiggjatunnelen («Stedjetunnelen») var 900 m lang og ble åpnet i 1942, og skal da ha vært den lengste tunnelen i Norge. Geologiske undersøkelser i 1968 viste at den gamle tunnelen ikke var trygg fordi tunnelveggen ut mot innsjøen var for tynn og det ble planlagt en ny tunnel på 1200 meter til erstatning. Den ble i 1971 erstattet av dagens tunnel som går lenger inne i berget. Den vestlige portalen på den gamle tunnelen er blokkert av et steinras.

Den første veien mellom Årdalstangen og Øvre Årdal ble anlagt av okkupasjonsmakten under andre verdenskrig. Det var på det meste fem tunneler på veien langs Årdalsvatnet.

## Se også
* Veitunneler i Norge
* Midnestunnelen

## Referanser
Scipio Colombo

**Scipio Colombo** (født 25. mai 1910 i Vicenza i Italia, død 13. april 2002 Gernsbach i Tyskland) var en italiensk operasanger/baryton som sang et vidt spekter av roller.

## Liv og virke

Han studerte først filosofi ved Universitetet i Padova før han vendte seg mot musikken. Han studerte i Milano med Venturini og i Roma med Giuseppe de Luca, og debuterte i Alessandria, som Marcello i *[[La bohème]]* i 1937.

Gjennom andre verdenskrig sang han ved de fleste større operaer i Italia, heriblant La Scala i Milano. I 1947 sang han der i premieren av Prokofjevs *[[Kjærligheten til de tre appelsiner]]*, og av Brittens *[[Peter Grimes]]*.

Han gjorde gjesteopptredener ved Wiener Staatsoper og Royal Opera House i London, i tillegg til Aix-en-Provence Festival og Bregenz Festival.

Han sang også alle de store barytonrollene i det italienske repertoaret: Rigoletto, di Luna, Germont, Count Almaviva, Don Giovanni, Guglielmo, Lescaut, Marcello, Cavaradossi, etc.

På plate kan han høres i komplette innspillinger av *[[Don Pasquale]]*, *[[Luisa Miller]]*, *[[Fedora (opera)|Fedora]]*, *[[Tosca]]*.

Fra 1963 underviste han ved Musikhochschule i Karlsruhe. Han døde i Gernsbach i Tyskland.

## Referanser


## Litteratur
* Karl J. Kutsch und Leo Riemens: *Großes Sängerlexikon*. Vierte, erweiterte und aktualisierte Auflage. München 2003, ISBN 3-598-11598-9. Band 2: Castori–Frampoli, S. 877.

## Kilder
* Operissimo.com
Anton Winkler

**Anton Winkler** (født 23. februar 1954 i Bischofswiesen, Berchtesgadener Land i Bayern, død 8. oktober 2016 i Berchtesgaden) var en vesttysk aker som deltok i de olympiske vinterleker 1976 i Innsbruck og 1980 i Lake Placid.

Winkler vant en olympisk bronsemedalje i aking under Vinter-OL 1980 i Lake Placid. Han kom på tredjeplass i ener for menn bak Bernhard Glass fra Øst-Tyskland og italienske Paul Hildgartner.
  
## OL-medaljer
* 1980  Lake Placid -  Bronse i aking, ener menn  Vest-Tyskland.

## Referanser


## Eksterne lenker
*
Peter Gschnitzer

**Peter Gschnitzer** (født 10. juli 1953 i Sterzing, Syd-Tirol), er en italiensk tidligere aker som deltok i de olympiske vinterleker 1976 i Innsbruck og 1980 i Lake Placid.

Gschnitzer vant en olympisk sølvmedalje i aking under Vinter-OL 1980 i Lake Placid. Sammen med Karl Brunner kom han på andreplass i ener for menn, bak Hans Rinn og Norbert Hahn fra Øst-Tyskland.

## OL-medaljer
* 1980  Lake Placid -  Sølv i aking, toer menn  Italia

## Eksterne lenker
*
Jomaforekomsten

**Jomaforekomsten** er et nedlagt dagbrudd som ligger i Nord-Trøndelag lokalisert ved svenskegrensen øst for Røyrvik.

Jomaforekomsten ble oppdaget allerede i 1910, men på grunn av utbruddet av første verdenskrig ble utbyggingen lagt på is. Ironisk nok var det tyskerne som fattet ny interesse for forekomsten under andre verdenskrig, og de foretok også elektromagnetiske målinger for å kartlegge omfanget. Etter krigen ble det fattet nytt initiativ til utvinning. I 1969 godkjente Stortinget planene for en utbygging av anlegget, og i 1972 startet utvinningen. I perioden frem til nedleggelsen 30. mai 1998 ble det totalt hentet ut 11,453 millioner tonn sulfidmalm, ca. halvparten av den anslåtte totale forekomsten på 22 millioner tonn. Av malmen ble det utvunnet 624&nbsp;000 tonn kobberkonsentrat og 243&nbsp;000 tonn sinkkonsentrat. Den mest kobberrike malmen utgjorde 6,85 millioner tonn som i gjennomsnitt inneholdt 1,7 % kobber og 1,11 % sink. Malmen hadde også et meget høyt svovelinnhold, men det lyktes aldri å få til en økonomisk lønnsom utvinning av svovel fra bruddet.

Selskapet Grong Gruber A/S stod ansvarlig for virksomheten ved oppstarten i Joma i 1972, men senere overtok finske Outokumpu før det i 1988 igjen ble solgt til Norsulfid som er nåværende eier.

I 1989 ble Hudningsvatnet avdelt på midten og satt under oppsyn av Norsk institutt for vannforskning (NIVA) på grunn av betydelig forurensing etter at alt gruvevann hadde blitt sluppet rett ut i vatnet. Nyere prøver og undersøkelser viser imidlertid at økosystemene er i ferd med å rehabiliteres etter den langvarige forurensingen.

## Eksterne lenker

* NIVA RAPPORT LNR 4871-2004 Kontrollundersøkelser i vassdrag 1970-2003 Norsulfid AS avd. Grong Gruber
* Geological survey of Norway: The Ore Database
Elin Horn Galtung

**Elin Horn Galtung** (født 9. april 1945 i Bergen) er en norsk lokalpolitiker for Høyre. 

Hun var leder for Røa bydelsutvalg 1991–2003 (medlem fra 1987), deretter leder for Vestre Aker bydelsutvalg 2004–2015. I 2015 ble hun innvalgt i Oslo bystyre. Hun har også vært medlem av arbeidsutvalget og hovedstyret i Oslo Høyre.

Hun tilhører Horn-familien fra Bergen som har vært store grunneiere, blant annet på Svalbard.

## Referanser
Irina Khazova

**Iirina Viktorovna Khazova** (russisk: Ирина Викторовна Хазова; født 20. mars 1984 i Sarov) er en russisk langrennsløper. Tidligere var hun kjent som **Irina Viktorovna Artjomova**, men da hun giftet seg tok hun navnet Khazova. Hun konkurrerer for skiklubben *Dinamo*, og har sin styrke i distanserenn, både i klassisk og fristil.

Khazova debuterte i verdenscupen i 2003, og hun tok sine første verdenscuppoeng i sitt andre renn. Under junior-VM i 2004 tok hun tre gullmedaljer, hvorav to individuelle. I desember 2004 gikk hun inn til en sjuendeplass på 15&nbsp;km fristil, fellesstart, hennes første plassering blant de ti beste i verdenscupen. Hun kopierte denne plasseringen en gang i 2006, og begynte å plukke en god del poeng jevnt og trutt, uten at hun tok steget helt opp på pallen.

Mars 2007 ble Khazova tatt for bloddoping, og dermed utestengt for alle konkurranser frem til mars 2009. Det var i denne perioden hun giftet seg og skiftet navn. I sesongen 2009/10 var hun tilbake og allerede i det andre individuelle rennet, 10&nbsp;km klassisk i Kuusamo, viste hun at hun var på et høyere nivå enn før utestengelsen. Hun ble nummer to bak finske Aino-Kaisa Saarinen, før hun vant 10&nbsp;km fristil i Davos med nesten halvminuttet på svenske Charlotte Kalla.

### Sammenlagtresultater i verdenscupen i langrenn

## Referanser


## Eksterne lenker
* 
* Dopingtatt til topps i Davos (sa.no)
Røa bydelsutvalg

**Røa bydelsutvalg** var bydelsutvalget, dvs. den politiske forsamlingen, i Bydel Røa, en tidligere bydel i Oslo vest. Røa var en av fire bydeler hvor det i 1995, 1999 og 2003 ble gjennomført direkte valg til bydelsutvalget, som en forsøksordning. Etter at Røa ble slått sammen med Vinderen til Bydel Vestre Aker, ble Røa bydelsutvalg avløst av Vestre Aker bydelsutvalg. Elin Horn Galtung (Høyre) var leder for Røa bydelsutvalg fra 1991 til 2003, og ble deretter leder for Vestre Aker bydelsutvalg.

## Medlemmer 1995–1999

## Medlemmer 1999–2003

## Referanser
Midnestunnelen

**Midnestunnelen** er en veitunnel på fylkesvei 53 i Vestland. Tunnelen er 1240 m lang og inngår i veianlegget langs Årdalsvatnet i Årdal. Den ble åpnet i 1981 og avløste da tre kortere tunneler og vei i dagen nærmere innsjøen. Den første veien mellom Årdalstangen og Øvre Årdal ble anlagt av okkupasjonsmakten under andre verdenskrig. Det var på det meste fem tunneler på veien langs Årdalsvatnet. Tunnelen ble rustet opp for 30 millioner kroner i 2014.

## Se også
*Veitunneler i Norge

## Referanser
Georg Fluckinger

**Georg Fluckinger** (født 1. mars 1955 i Wien), er en østerriksk tidligere aker som deltok i de olympiske vinterleker 1980 i Lake Placid, 1984 i Sarajevo og 1988 i Calgary.

Fluckinger vant en olympisk bronsemedalje i aking under Vinter-OL 1980 i Lake Placid. Sammen med Karl Schrott kom han på tredjeplass i toer for menn, bak Hans Rinn / Norbert Hahn fra Øst-Tyskland og Peter Gschnitzer / Karl Brunner fra Italia.

## OL-medaljer
* 1980  Lake Placid -  Bronse i aking, toer menn  Østerrike.

## Eksterne lenker
*
Rausdalstunnelene

**Rausdalstunnelene** er to vendetunneler på fylkesvei 53 i Vestland. Tunnelene er henholdsvis 97 og 108 m lange og ligger i Årdal.

## Se også
*Veitunneler i Norge
Holsbrutunnelen

**Holsbrutunnelen** er en nedlagt tunnel på  i Vestland. Tunnelen er 95 m lang og ligger i Årdal. Den ble i 2020 erstattet av en ny vei, som ble lagt på en fylling på utsiden av den gamle tunnelen.

## Referanser


## Se også
*Veitunneler i Norge
Ivar P. Seierstad

**Ivar P. Seierstad** (1901-1987) var en norsk teolog og professor i gammeltestamentlig teologi ved Menighetsfakultetet.

## Biografi
Seierstad ble cand.theol. i 1928 og tok praktikum i 1929. Han ble deretter tilbudt en stilling som stipendiat i gammeltestamentlig teologi ved Menighetsfakultetet. Samtidig var han til 1934 lærer og prest ved Det norske Diakonhjem. 

Fra 1939–46 var han lærer ved Misjonsskolen for kvinner. Han tok den teologiske doktorgraden i 1947 for avhandlingen *Die Offenbarungserlebnisse der Propheten [[Amos]], [[Jesaja]] und [[Jeremia]]*. Fra 1945 var han dosent i Det gamle testamente ved Menighetsfakultetet, i 1948 ble han professor. 

## Verv
* Medlem av Det norske Diakonhjems hovedstyre 1945–70, 
* Medlem av landsstyret i Den norske Israelsmisjon 1945–54 
* Medlem av landsrådet i Norges kristelige student- og gymnasiastlag 1948–51. 
* Medredaktør i Luthersk Kirketidende 1947–52 
* Medredaktør i Tidsskrift for teologi og kirke 1960–70.

## Bibliografi
Fullstendig bibliografi av Harald Bekken i festskriftet *Deus Creator. Bidrag til skapelsesteologien*. Tilegnet professor dr.theol. Ivar P. Seierstad på hans syttiårsdag 13. september 1971, 1971, s. 119–123
;Utvalgt litteratur 
* *Vårt forhold til Det gamle testamente, praktisk og teoretisk*, 1937
* *Die Offenbarungserlebnisse der Propheten Amos, Jesaja und Jeremia.* Eine Untersuchung der Erlebnisvorgänge unter besonderer Berücksichtigung ihrer religiös-sittlichen Art und Auswirkung, dr.avh., 1946 (2. opplag 1965)
* *Skapelsesberetningen og naturvitenskapen*, 1946
* *Forelesninger over Salmene*, 2 bd., 1968
* *Budskapet*. Et utvalg av gammeltestamentlige artikler, 1971
* *Innledning til Det gamle Testamente*, 1975
* *Gammeltestamentlig bibelteologi*, 2 bd., 1979

## Referanser
Bergstunnelen

**Bergstunnelen** er en veitunnel på riksvei 5 i Vestland. Tunnelen er 2595 m lang og ligger i ved Fjærlandsfjorden i Sogndal.

## Se også
*Frudalstunnelen
*Veitunneler i Norge

## Referanser
Bjørnsnestunnelen

**Bjørnsnestunnelen** er en tunnel på riksvei 5 i Vestland. Tunnelen er 288 m lang og ligger ved Førdefjorden i Sunnfjord.

## Se også
*Veitunneler i Norge

## Referanser
Steffi Martin

**Steffi Martin** (senere **Steffi Walter**, født 17. september 1962 i Bad Schlema i Erzgebirgskreis i Sachsen, død 21. juni 2017 i Tyskland) var en østtysk aker som deltok i De olympiske vinterleker i 1984 i Sarajevo og 1988 i Calgary.

Martin ble olympisk mester i aking under Vinter-OL i 1984 i Sarajevo. Hun vant konkurransen i ener for damer foran sine landsmenn Bettina Schmidt og Ute Weiß.

Fire år senere, under Vinter-OL i 1988 i Calgary, vant hun sin andre olympiske tittel i aking, også denne gangen ble det østtysk trippel. Ute Oberhoffner-Weiß og Cerstin Schmidt fikk henholdsvis sølv- og bronsemedalje.
  
Martin ble verdensmester i aking to ganger: 1983 i Lake Placid og 1985 i Oberhof, begge i ener for damer.

## OL-medaljer
* 1984  Sarajevo -  **Gull** i aking, ener damer  Øst-Tyskland 
* 1988  Calgary -  **Gull** i aking, ener damer  Øst-Tyskland

## Referanser


## Eksterne lenker
*
Jåtelitunnelene

**Jåtelitunnelene** er to tunneler på  i Vestland. Tunnelene er henholdsvis 89 og 112 m lange og ligger i Årdal. Jåteli II er en vendetunnel. De ble åpnet i 1961.

## Se også
*Veitunneler i Norge

## Eksterne lenker
* Jåteli tunnel 1 på Google street view
* Jåteli tunnel 2 på Google street view
Bettina Schmidt

**Bettina Schmidt** (gift: -**Neumann**; født 2. juni 1960 i Staßfurt, Salzlandkreis i Sachsen-Anhalt, død 28. april 2019) var en østtysk aker som deltok i de olympiske vinterleker 1984 i Sarajevo.

Schmidt vant en olympisk sølvmedalje i aking under Vinter-OL 1984 i Sarajevo. Hun kom på andreplass i ener for damer bak sin landsmann Steffi Martin.

Schmidt ble europamester i aking 1982 i Winterberg i ener for damer.

## OL-medaljer
* 1984  Sarajevo -  Sølv i aking, ener damer  Øst-Tyskland

## Referanser


## Eksterne lenker
*
Ute Oberhoffner

**Ute Oberhoffner** (født **Ute Weiß**  15. september 1961 i Ilmenau, Ilm-Kreis i Thüringen), er en østtysk tidligere aker som deltok i de olympiske vinterleker 1984 i Sarajevo og 1988 i Calgary.

Weiß vant en olympisk bronsemedalje i aking under Vinter-OL 1984 i Sarajevo. Hun kom på tredjeplass i ener for damer bak sine landsmenn Steffi Martin og Bettina Schmidt.

Fire år senere, under Vinter-OL 1988 i Calgary vant hun sin andre olympiske medalje i aking, også denne gangen ble det østtysk trippel. Gull til Steffi Martin og Cerstin Schmidt fikk bronsemedalje.   
  
## OL-medaljer
* 1988  Calgary -  Sølv i aking, ener damer  Øst-Tyskland 
* 1984  Sarajevo -  Bronse i aking, ener damer  Øst-Tyskland

## Eksterne lenker
*
Michael Austin

**Michael MacKay «Mike» Austin** (født 25. august 1943 i West Orange, New Jersey) er en amerikansk tidligere svømmer som under sommer-OL 1964 i Tokyo var med på å vinne gull på 4&times;100&nbsp;m fri stafett for USA. Han ble også nr. seks på den individuelle 100&nbsp;m fri-øvelsen under det samme mesterskapet.

## Referanser


## Eksterne lenker
*
Cerstin Schmidt

**Cerstin Schmidt** (født 5. mars 1963), østtysk aker som deltok i de olympiske vinterleker 1988 i Calgary.

Schmidt vant en olympisk bronsemedalje i aking under vinter-OL 1988 i Calgary. Hun kom på tredjeplass i ener for damer bak sine landsmenn Steffi Martin og Ute Oberhoffner.

Schmidt ble verdensmester i aking 1987 i Innsbruck i ener for damer.

## OL-medaljer
* 1988  Calgary -  Bronse i aking, ener damer  Øst-Tyskland

## Eksterne lenker
*